21/12/2021 | Administración LocalMunicipal
Dodro
Anuncio de convocatoria e bases que rexerán a selección para a contratación laboral temporal a tempo completo de 1 orientador/a laboral e formación dunha bolsa de emprego (Programa Integrado de Emprego do Concello de Dodro 2021-22)

Convocatoria e bases que rexerán a selección para a contratación laboral temporal a tempo completo de 1 orientador/a laboral e formación dunha bolsa de emprego (Programa Integrado de Emprego do Concello de Dodro 2021-22) Por Resolución da alcaldía número 490 de data 17/12/2021 acordouse convocar a selección para a contratación laboral temporal a tempo completo de 1 orientador/a laboral e aprobar as Bases para a selección sendo as que se reproducen a continuación. O obxecto destas bases é a regulación do procedemento para a cobertura con carácter laboral temporal dunha praza de orientador/a laboral para o Programa Integrado de Emprego do Concello de Dodro 2021/22, así como a creación dunha bolsa de emprego na que se incluirán as persoas aspirantes non seleccionadas por orde decrecente de puntuación, co fin de facer fronte a situacións de ausencias ou renuncias. O contrato de traballo formalizarase baixo a modalidade contractual laboral temporal “por obra ou servizo”, ó abeiro do Real Decreto 2720/1998, do 18 de decembro, polo que se desenvolve o artigo 15 do Estatuto dos Traballadores en materia de duración determinada. En canto a regulación das condicións do contrato laboral temporal estarase ó disposto no Texto refundido da Lei do Estatuto dos Traballadores, aprobado por Real Decreto Lexislativo 2/2015, do 23 de outubro, e resto de disposicións normativas aplicables a esta materia. A duración do contrato será dende a súa formalización ata o 21/11/2022, vinculado ás accións previstas no Programa Integrado de Emprego do Concello de Dodro 2021/22. A xornada de traballo é a tempo completo (40 horas semanais) e no horario que se determine atendendo ás necesidades do servizo. Cando ás necesidades do servizo o esixan, o traballo poderá realizarse en xornada partida de mañá e tarde. O salario a percibir será de 1733,34 € brutos mensuais (salario base máis parte proporcional das pagas extras) con cargo as aplicacións orzamentarias 241/21Q/14300 e 241/21Q/16000, correspondéndolle o grupo profesional II. As funcións do/a orientador/a laboral son: · Realización das sesións de orientación laboral dos/as participantes do programa integrado. · Accións de busca de emprego coas persoas participantes · Identificación de oportunidades de formación para os diferentes itinerarios de inserción definidos para cada usuario. · Realización dos itinerarios personalizados de inserción laboral. · Realización de accións para a mellora da empregabilidade, da busca activa de emprego, e desarrollo de recursos para o emprego. · Motivación laboral dos participantes. · Información para a inserción laboral · Impartición de actividades formativas · Colaboración na busca de empresas para a realización de prácticas non laborais. · Planificar e guiar actuacións individuais e grupais de asesoramento. · Colaboración en accións de prospección e intermediación laboral. · Captación de ofertas de emprego e emparellamento de ofertas. · Elaboración de informes e documentación necesaria para o desenvolvemento e xustificación das accións do programa. · Selección dos participantes no programa O proceso selectivo será o concurso-oposición, conforme ao disposto no artigo 61, apartados 1 e 3 do Estatuto Básico do Empregado Público, aprobado polo Real Decreto Lexislativo 5/2015, do 30 de outubro, polo que se aproba o texto refundido do Estatuto Básico do Empregado Público (en adiante TREBEP). Para poder tomar parte na oposición será necesario que os aspirantes reúnan, na data de finalización do prazo de presentación de instancias, os seguintes requisitos: 1.- Ter cumpridos os 16 anos de idade e non ter acadado a idade de xubilación forzosa.2.- Ser español ou nacional dun estado membro da Unión Europea ou de calquera daqueles estados aos que, en virtude de tratados internacionais, realizados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente. Ademais consonte o disposto no Texto refundido do Estatuto Básico do Empregado Público, tamén poderán acceder os/as estranxeiros/as con residencia legal en España 3.- Acreditar o coñecemento da lingua galega, Celga 4. De non acreditarse o coñecemento do galego por esta vía, realizarase unha proba de galego que determinará o tribunal cualificador, esta proba terá carácter obrigatorio e eliminatorio. Este exercicio será cualificado como APTO ou NON APTO (artigo 51 da Lei de emprego público de Galicia 2/2015 de 29 de abril). 4.- Non padecer enfermidade ou defecto psíquico ou físico que impida ou dificulte o desempeño das correspondentes funcións. Para acreditar esta circunstancia, as persoas candidatas deberán achegar informe médico que verifique a capacidade funcional. A condición de minusvalía ou incapacidade e a súa compatibilidade co posto a ocupar acreditarase conforme á normativa vixente.5.- Non atoparse separado, mediante expediente disciplinario, do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionarios, no que tivese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público.6.- Non estar incurso en causas de incompatibilidade ou de incapacidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas.7.- Titulación: estar en posesión ou en condición de obter, na data de remate do prazo de admisión de instancias, o título universitario oficial de diplomatura, grao, licenciatura, enxeñaría, arquitectura ou equivalente. Para os efectos desta convocatoria, o termo equivalente entenderase referido exclusivamente ás titulacións que, como consecuencia da implantación de novos estudos adaptados ás sucesivas reformas educativas, viñeron substituír as titulacións extinguidas. As persoas aspirantes con titulacións obtidas no estranxeiro deberán acreditar que están en posesión da correspondente validación ou da credencial que acredite, se é o caso, a homologación do título. Este requisito non será de aplicación ás persoas aspirantes que obtivesen o recoñecemento da súa cualificación profesional, no ámbito das profesións regula- das, ao abeiro das disposicións de dereito da Unión Europea. Para inscribirse no proceso selectivo é preciso pagar un taxa por dereitos de exame de 20 euros, de acordo co establecido na Ordenanza Fiscal núm.5 do Concello de Dodro (ES68 0081 2281 93 0110 2315 ou ES60 2080 0329 3831 1000 0014). Gozarán dunha bonificación do 50% da taxa as persoas que figuren debidamente inscritas como demandantes de emprego cunha antigüidade de polo menos 6 meses o cal deberán acreditar xunto co resto da documentación requirida. Todos os requisitos esixidos nesta Base deberanse cumprir polas persoas aspirantes na data en que remate o prazo de presentación de instancias, e mantelos ata o momento de formalización do contrato. As persoas que desexen formar parte das probas selectivas deberán facelo constar mediante instancia dirixida ao Gaby Albuerne Pesaferrer e deberá realizarse segundo o modelo que figura como ANEXO I ás presentes bases, que incluirá unha manifestación de que reúnen todos e cada un dos requisitos da presente convocatoria. As persoas interesadas que asinen a instancia de participación deberán reunir os requisitos da presente convocatoria e pola contra, quedarán automaticamente eliminados, unha vez comprobada a documentación na fase de acreditación desta, que se efectuará unha vez rematado o proceso selectivo. As solicitudes presentaranse no Rexistro do Concello de Dodro, de luns a venres de 9.00 a 14.00 horas, durante o prazo de 5 DÍAS HÁBILES, que se iniciará o día seguinte ao da publicación do anuncio da convocatoria no Boletín Oficial da Provincia da Coruña (se o último día do prazo é inhábil, entenderase prorrogado ao primeiro día hábil seguinte). Tamén se poderán presentar na forma que determina o artigo 16.4 da Lei 39/2015, do Procedemento Administrativo Común das Administracións Publicas LPACAP); neste caso, os solicitantes deberán comunicalo mediante correo electrónico dirixido a: info@dodro. gal, durante o mesmo prazo que o de presentación de instancias. Xunto coa solicitude para tomar parte neste proceso selectivo as persoas aspirantes deberán achegar a seguinte documentación complementaria necesaria para a tramitación do procedemento (copias simples): 1. Copia do DNI ou pasaporte 2. Copia do certificado que acredite, como mínimo, CELGA 4 ou equivalente.3. Copia da titulación académica (base 4.8) 4. Copia da documentación acreditativa relativa á fase de méritos.5. Xustificante do pago da taxa, e no seu caso da documentación que da lugar a bonificación.6. Declaración responsable de que non está incurso en ningún dos supostos recollidos nos puntos 5 e 6 da base catro (ANEXO II) Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria. Presumirase que a documentación é autentica e unicamente será requirida a presentación da documentación orixinal a persoa aspirante que sexa finalmente proposta para a súa contratación. No prazo de 1 día hábil seguinte a notificación da contratación, deberá presentar a documentación orixinal. Expirado o prazo de presentación de solicitudes, o alcalde ditará resolución declarando aprobada a listaxe provisional de admitidos/as e excluídos/as, con indicación das causas de exclusión, que se fará pública no taboleiro de anuncios da sede electrónica do Concello de Dodro. Os/as aspirantes excluídos/as, dispoñen dun prazo de 3 DÍAS HÁBILES seguintes á publicación da antedita resolución, para presentar as reclamacións oportunas ou emendas de defectos, nos termos do art.68 da Lei 39/2015. Unha vez transcorrido o prazo de reclamacións e resoltas as alegacións presentadas, por medio de Resolución da Alcaldía aprobarase a lista definitiva de candidatos admitidos e excluídos así como a composición do Tribunal Cualificador, que se publicará no taboleiro de anuncios da sede electrónica do Concello de Dodro. De non existir aspirantes excluídos/as, a resolución declarará elevada a definitiva a listaxe provisional na mesma resolución de aprobación. A mesma resolución determinará a data, hora e lugar na que deberá constituírse o tribunal e a data, hora e lugar para o comezo das probas selectivas. As persoas aspirantes concorrerán provistas do seu DNI, documento fidedigno acreditativo da súa identidade, a xuízo do tribunal, e tamén dos medios materiais adecuados que sexan necesarios para a práctica daqueles. Serán convocados en chamamento único, quedando excluídos da oposición os que non comparezan, agás nos casos de forza maior debidamente xustificados e apreciados libremente polo tribunal. O Tribunal Cualificador do proceso selectivo será nomeado por Resolución de Alcaldía e designarase de conformidade co disposto no artigo 60 do TREBEP. Estará composto polos seguintes membros: Presidente/a: Un/unha funcionario/a de carreira ou persoal laboral fixo da administración Vogais: Un/unha funcionario/a de carreira ou persoal laboral fixo da administración Un/unha funcionario/a de carreira ou persoal laboral fixo da administración Un/unha funcionario/a de carreira ou persoal laboral fixo da administración Secretario/a: Un/unha funcionario/a de carreira ou persoal laboral fixo da administración Todos os vogais deberán posuír nivel de titulación igual ou superior ás esixidas para o acceso a praza convocada. O tribunal non poderá constituírse nin actuar sen a asistencia de máis da metade dos seus membros (sexan titulares ou suplentes). En todo caso, será precisa a asistencia do/a presidente e do/a secretario/a, ou quen os substitúa. Todos os membros do tribunal cualificador actuarán con voz e voto, agás o/a secretario/a, que non terá voto nas sesións do tribunal. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. As decisións do tribunal cualificador adoptaranse por maioría de votos dos membros presentes, resolvendo en caso de empate, o voto de calidade do/a seu/súa presidente/a. O tribunal poderá dispoñer a incorporación de asesores e especialistas para as probas que estime pertinentes, e estes, que actuarán con voz pero sen voto, limitaranse unicamente ó exercicio das súas especialidades técnicas, en base ás que, exclusivamente, colaborarán co órgano de selección. O persoal do Tribunal deberá absterse de formar parte deste cando concorran as circunstancias previstas no artigo 23 da Lei 40/2015, notificándollo á autoridade convócante, ou cando realizaran tarefas de preparación a probas selectivas nos cinco anos anteriores á publicación desta convocatoria. As persoas aspirantes poderán recusalo de acordo co artigo 24 da mencionada lei. Para os efectos de percepción de asistencias polos membros concorrentes ás sesións dos Tribunais, estes estarán clasificados nas categorías que establece o número 1 do artigo 30 do Decreto 462/2002, do 24 de maio, sobre indemnizacións por razón do servizo. A selección realizarase mediante o sistema de concurso-oposición, consistinto a primeira fase no concurso de méritos, na que se valorarán os méritos presentados e debidamente documentados, e a segunda na oposición.8.1.- Fase de concurso de méritos (Puntuación máxima 5 puntos) por experiencia profesional como orientador/a laboral: a) Por servizos prestados en calquera Administración Pública como orientador/a laboral, 0,05 puntos/mes completo. (Acreditarase presentando certificado de servizos prestados da administración correspondente como orientador/a laboral ou contrato de traballo no que conste expresamente o posto de orientador/a laboral, máis vida laboral completa). b) Por cada mes de servizos prestados na empresa privada como orientador/a laboral, 0,025 puntos/mes completo. (Acreditarase con informe de vida laboral completo e certificado de empresa ou contrato no que conste expresamente o posto de orientador/a laboral) A suma da puntuación destes dous apartados non poderá exceder de 5 puntos. No caso de experiencia profesional por conta propia (autónomos, socios de empresas, etc.), acreditarase coa vida laboral (na que deberá figurar un epígrafe directamente relacionado coa ocupación de orientador/a laboral), documentación de alta na Seguridade Social e no seu caso outra documentación na que se especifiquen os períodos de tempo efectivos nos que se traballou e as funcións desenvolvidas. No caso de que os servizos non fosen prestados a xornada completa, a puntuación aplicarase proporcionalmente á duración da xornada. Si non consta información sobre a xornada, non se poderá valorar este mérito. A puntuación outorgarase por meses efectivos de traballo a xornada completa. As contratacións a tempo parcial ratearanse segundo corresponda.8.2 –Fase de oposición. (Puntuación máxima 20 puntos.) 1º exercicio: proba de avaliación de coñecementos. De carácter obrigatorio e eliminatorio, consistente na realización dun cuestionario de 50 preguntas tipo test, con 3 alternativas de respostas no que so unha é correcta, relativas ó temario especificado no ANEXO III. A proba cualificarase polo tribunal de 0 a 10 puntos, sendo preciso acadar 5 puntos como mínimo, para superar a proba. Cada resposta correcta puntuará 0,20 puntos, as respostas incorrectas restarán 0,05 e as respostas en branco non penalizarán 2º exercicio: de carácter obrigatorio e eliminatorio, consistente na realización dun ou varios supostos prácticos relativos ás funcións a desempeñar como orientador/a laboral realizado nunha soa sesión. Este exercicio valorarase de 0 a 10 puntos, e realizarase no tempo máximo dunha hora. Para superar a proba os/as aspirantes deben acadar unha puntación mínima de 5 puntos.3º exercicio: a proba de coñecemento da lingua galega con carácter obrigatorio e eliminatorio para os que non puideron acreditar o coñecemento da lingua galega mediante o certificado Celga 4 ou equivalente da lingua galega, deberán realizar unha proba escrita cunha duración máxima de 30 minutos. Esta proba cualificarase como APTO ou NON APTO. Sen embargo, as persoas aspirantes que acrediten o coñecemento da lingua galega, con carácter previo e da maneira normativamente establecida de acordo co previsto na Orde da Consellería de Presidencia, Administracións Públicas e Xustiza, do 16 de xullo de 2007, mediante a presentación do certificado que acredite ter, como mínimo o CELGA 4, daráselles por superada esta proba coa cualificación de apto. Concluída a cualificación final do proceso selectivo, o tribunal elevará proposta de contratación a persoa candidata que supere a fase de oposición (mínimo 5 puntos no exercicio 1, 5 puntos no exercicio 2 e no seu caso apto/a na proba de galego) e obtivese a maior puntuación total final, así coma proposta de lista de contratación temporal por orde decrecente da puntuación total final (suma de puntuación obtida na fase de concurso e a obtida na fase de oposición, sempre que aprobarán a mesma). En caso de empate na puntuación final do proceso selectivo establécese a seguinte orde de prioridade: Mellor puntuación obtida no 1º exercicio da fase de oposición. Mellor puntuación obtida no 2º exercicio da fase de oposición. De continuar o empate, dirimirase por sorteo público a celebrar ante o Tribunal Cualificador, do que se levantará a acta correspondente.1.- Mediante Resolución de alcaldía determinarase a lista definitiva de persoas aprobadas e a orde definitiva das persoas integrantes da Bolsa de Emprego, por orde decrecente da puntuación total obtida no proceso selectivo, será publicada no taboleiro de anuncios da sede electrónica do Concello de Dodro.2.- Previamente á contratación deberán realizarse os trámites administrativos que procedan.3.- Os chamamentos das persoas aspirantes efectuaranse pola orde na que estes figuran na lista de substitución. Os chamamentos faranse polo medio máis urxente que permita ter a constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente. Neste suposto, a/o funcionaria/o que as realice fará constar mediante dilixencia a súa realización, e se tiveron ou non resposta, así coma o sentido desta. A realización dos chamamentos na forma indicada, requirirá que as persoas aspirantes teñan facilitado nas súas solicitudes de participación nos procesos, ou en comunicación posterior presentada no rexistro municipal, os datos correctos necesarios (número de teléfono e dirección de correo electrónico) Se algunha persoa candidata non contesta seguirase chamando aos seguintes da listaxe coa finalidade de axilizar e non paralizar o proceso de contratación. A aceptación da oferta, efectuarase por vía telefónica, antes das 12:00 horas do primeiro día hábil seguinte ao do chamamento. Transcorrido dito prazo sen que se produza a aceptación, entenderase rexeitada. A renuncia a unha oferta de emprego con motivo xustificado non suporá cambio na orde da persoa candidata na Bolsa de Emprego. A renuncia a tres ofertas sen xustificar será causa de colocación no derradeiro lugar da Bolsa de Emprego durante 6 meses. Consideraranse como causa xustificada para a renunciar ao chamamento, entre outras, as seguintes: a) Estar en período de descanso paternal ou maternal ou de adopción, acreditado por certificado de nacemento ou libro de familia b) Estar en situación de incapacidade temporal, acreditado por certificado médico. c) Falecemento ou enfermidade grave de familiar ata segundo grao, acreditado por certificado médico. d) Outras causas similares as anteriores debidamente xustificadas. e) Estar en situación de emprego activo temporal e non escoller cambiar de posto de traballo. Neste caso causará baixa temporal na listaxe e será súa a responsabilidade de xustificar a data de finalización do contrato que teña vixente para a súa reincorporación á Bolsa de Emprego. A presentación da documentación acreditativa de calquera das anteriores circunstancias efectuarase no prazo de 3 días hábiles, a contar dende o seguinte ao da comunicación do chamamento efectuado polo Concello de Dodro. Unha vez comparecera o/a aspirante chamado segundo a orde da bolsa de traballo, o Sr. alcalde por Resolución de Alcaldía, procederá ao seu nomeamento para o desempeño do posto de orientador/a laboral. No prazo de 1 día hábil seguinte a notificación do nomeamento, deberá presentar no rexistro do Concello de Dodro, a documentación orixinal que debe corresponder coa que consta na solicitude de participación presentada, asi como informe médico que verifique a capacidade funcional para o posto de orientador/a laboral, este non debe ter unha antigüidade superior a 3 meses. Primeira.–O tribunal queda facultado para resolver tódalas cuestións que puideran suscitarse durante o desenvolvemento das probas ou na cualificación e resolverá as mesmas, podendo adoptar cantas medidas estimen oportunas para a debida orde de selección, así coma os acordos precisos para a resolución de cantos litixios se susciten e cando a súa resolución non este prevista nestas bases. Terceira.–Tódolos actos e comunicacións que se deriven da celebración deste proceso faranse públicos no taboleiro de anuncios da sede electrónica do Concello de Dodro. O proceso selectivo rexerase polo establecido nestas bases. Para o non previsto nelas ou en aquelo que as contradigan, será de aplicación a Lei 7/1985, de 2 de abril, o Real Decreto Lexislativo 781/1986, de 18 de abril Real Decreto 5/2015, do 30 de outubro polo que se aproba o Texto Refundido do Estatuto Básico do Empregado Público, a Lei 2/2015, de 29 de abril, de emprego público de Galicia, e demais disposicións de pertinente aplicación. Poderase interpor, con carácter potestativo, recurso de reposición no prazo dun mes perante o propio órgano que a ditou, ou ben recurso contencioso-administrativo no prazo de dous meses perante o Xulgado do Contencioso-Administrativo da Coruña. Os anteditos prazos contaranse desde o día seguinte á publicación da resolución. Se se interpón o recurso de reposición, non se poderá acudir ao Contencioso-Administrativo ata que o Concello resolva expresamente o primeiro ou se produza a súa desestimación presunta. O prazo de que dispón o Concello para ditar e notificar a resolución do recurso de reposición será o de un mes contado desde a presentación do recurso. Unha vez transcorrido ese tempo sen que se ditase e notificase a resolución, vostede pode entender desestimado o recurso de reposición para os efectos de interpoñer o contencioso-administrativo. Todo iso sen prexuízo de calquera outro recurso ou acción que xulgue oportuno. NOME E APELIDOS: DNI: ENDEREZO: (rúa/lugar, número, código postal e localidade, aos efectos de notificacións) TELÉFONO: (no que autoriza a facer as comunicacións que se consideren) CORREO ELECTRÓNICO: (no que autoriza a facer as comunicacións que se consideren) Tendo coñecemento da convocatoria publicada polo Concello de Dodro de proceso selectivo para a provisión, en réxime laboral temporal, dunha praza de orientador/a laboral (Programa Integrado de Emprego do Concello de Dodro 2021-22) e formación dunha bolsa de emprego: SOLICITO, tomar parte no proceso selección dun/dunha orientador/a laboral DECLARO, que son certos os datos consignados nesta solicitude e que reúno todos e cada un dos requisitos necesarios para o ingreso na función pública e as sinaladas na presente convocatoria. ACHEGO (márquese cun X os cadrados correspondentes á documentación presentada):  Fotocopia do DNI ou pasaporte  Declaración responsable de que non está incurso en ningún dos supostos recollidos nos puntos 6 e 7 da base catro.  Fotocopia dalgunha das titulacións referidas na base 4.3  Fotocopia do Celga 4 ou equivalente.  Xustificante do pago das taxas no que debe figurar o nome completo, DNI e proceso selectivo, e no seu caso, da documentación que da lugar a bonificación.  Relación dos méritos así como fotocopia da documentación acreditativa de cada un deles. Dodro, --------de decembro de 2021 ( sinatura) AO ALCALDE DO CONCELLO DE DODRO NOME E APELIDOS: DNI: Declaro responsablemente (sinale cunha X) –Non ter sido separado/a, mediante expediente disciplinario, do servizo de ningunha administración pública, nin estar inhabilitado por sentencia firme para o exercicio de funcións públicas. Idéntico requisito esixirase aso nacionais dos demais estados membros da Unión Europea, no seu caso. –Non estar afectado ou afectada por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas. Dodro, ____ de decembro de 2021 Sinatura AO ALCALDE DO CONCELLO DE DODRO 1. Orientación profesional presencial e telemática. O compromiso de actividades. Itinerario individual e personalizado de emprego e formación.2. A orientación profesional para o emprego e asistencia para o autoemprego (OPEA). Avaliación de actividades e satisfacción do usuario.3. A intermediación laboral. Perfil. Xestión por competencias.4. As axencias de colocación: Normativa. Acordo marco con axencias de colocación. As empresas de traballo temporal: regulación actual. O contrato de posta a disposición.5. Portais de emprego e autoemprego.6. Axudas á contratación de persoas mozas. O Sistema nacional de garantía xuvenil.7. Programas de fomento de emprego público para a contratación de desempregados para a execución de proxectos de interese xeral e social: subvencións outorgadas por servizos públicos de emprego nos ámbitos de colaboración coas corporacións locais e cos órganos da Administración xeral do Estado e os seus organismos autónomos.8. Lei orgánica 3/2007, do 22 de marzo, para a igualdade efectiva de mulleres e homes: título preliminar, títulos I, II, IV, V e VIII.9. Fomento do emprego das persoas con discapacidade no mercado ordinario. Obrigacións das empresas en materia de contratación de persoas con discapacidade. Incentivos á contratación de persoas con discapacidade.10. O Sistema de formación profesional para o emprego no ámbito laboral. Antecedentes. Principios do sistema. Marco de regulación actual e normativa de desenvolvemento. Iniciativas. Financiamento. Vinculación co Sistema nacional de cualificacións e formación profesional. O Catálogo nacional de cualificacións profesionais.11. Programación e execución da oferta formativa. Programas de formación para ocupados.12. Programas de formación para desempregados. Xestión das ofertas. Xestión da formación programada polas empresas. Empresas beneficiarias e obrigacións. Organización, financiamento e execución da formación.13. Os certificados de profesionalidade: estrutura e contido. O recoñecemento das competencias profesionais adquiridas a través da experiencia laboral.14. A protección por desemprego. Regulación actual. Nivel contributivo e nivel asistencial.15. Réxime das prestacións por desemprego. Incompatibilidades.16. Réxime de obrigacións dos beneficiarios de prestacións por desemprego. O compromiso de actividade. Infraccións e sancións de traballadores e empresarios en materia de protección por desemprego.17. Regulación das garantías do salario e o Fondo de Garantía Salarial español no texto refundido da Lei do Estatuto dos traballadores.18. Mercado de traballo. A oferta. A demanda. Indicadores do mercado de traballo. O comportamento das ocupacións, especialmente en Galicia.19. Os perfís profesionais da oferta de emprego. A clasificación ocupacional e a súa importancia en materia de emprego. Novos perfís profesionais.20. Marco conceptual da orientación laboral no SNE e no SPEG: definición de orientación laboral. Concepto de orientación para o emprego. Áreas de intervención. Perfil profesional do/da orientador/a laboral. Orientación laboral e coaching: definición. Características. Similitudes e diferenzas.21. A comunicación e a súa importancia no proceso de orientación laboral: marco conceptual. Pasos para establecer un bo proceso de comunicación. Presentacións eficaces.22. Competencias dixitais para a orientación laboral. Procura, selección e tratamento da información. Sistemas e fontes para a información na orientación profesional e laboral. Emprego 2.0. 23. Empresas de base tecnolóxica EBT: definición, características e normativa. Spin off: definición, características e normativa. Iniciativas de emprego de base tecnolóxica IEBT: definición, características e normativas.24. Os itinerarios personalizados de inserción: Concepto. Fases.25. Procesos individuais de orientación laboral: a entrevista de orientación laboral. A entrevista de selección de persoal. A entrevista de selección de persoal por competencias.26. Técnicas e ferramentas de emprego: canles de procura de emprego. Currículo. Carta de presentación. Carta de motivación. Carta de agradecemento. Ferramentas con soporte web2.0. Entrevistas de selección de persoal.27. Tendencias actuais do mercado de traballo en Galicia. Perspectiva de xénero e mercado laboral.28. As dinámicas grupais: tipos e características. As dinámicas grupais como ferramenta de orientación laboral.29. A avaliación nos procesos de orientación laboral: fases para a construción dun proceso de avaliación. Criterios, indicadores de avaliación e fontes de verificación.30. A contratación laboral: modalidades contractuais vixentes.31. O plan de empresa: definición, obxectivos e estrutura. Trámites administrativos para a posta en marcha dunha idea empresarial. Formas xurídicas para a creación dunha empresa. O Instituto Galego para a Promoción Económica.32. Estratexia de emprendemento e emprego novo, Real decreto 4/2013, título I. Lei 11/2013, de medidas de apoio ao emprendedor e de estímulo do crecemento e da creación de emprego.33. Fomento de cultura emprendedora. Autoemprego. Habilidade emprendedora. Incentivos e apoio ás iniciativas emprendedoras. Lei 6/2016, do 4 de maio, de economía social de Galicia.34. Asesoramento técnico na iniciativa empresarial. Análise da idea empresarial. Deseño dun itinerario de emprendemento.35. O financiamento dos proxectos de autoemprego: especial referencia ás novas fórmulas de financiamento de pequenos proxectos. Dodro, 17 de decembro de 2021 O alcalde Francisco Xabier Castro Tourís